Frank Ocean

Frank Ocean (s. Christopher Edwin Breaux, 28. lokakuuta 1987 Long Beach, Kalifornia) on yhdysvaltalainen laulaja-lauluntekijä, rap-artisti ja tuottaja. Ocean aloitti uransa haamukirjoittajana kirjoittaen materiaalia useille artisteille kuten Justin Bieber, Beyoncé, John Legend ja Brandy. Hän liittyi osaksi Los Angelesissa toiminutta Odd Future -kollektiivia vuonna 2010. Hän julkaisi tänä aikana itsenäisesti mixtapen Nostalgia, Ultra. Oceanin ensimmäinen studioalbumi, Channel Orange (2012), julkaistiin Def Jam Recordingsin kautta. Albumi sai laajaa kiitosta kriitikoilta ja voitti muun muassa Grammy-palkinnon parhaasta urbaanin nykymusiikin albumista. Neljän vuoden tauon jälkeen Ocean julkaisi visuaalisen albumin Endless (2016) täyttääkseen levytyssopimuksensa Def Jamin kanssa. Hän julkasi itsenäisesti toisen studioalbuminsa Blonde (2016) seuraavana päivänä. Tämän jälkeen Ocean on julkaissut yksittäisiä singlejä, kuten "Chanel" (2017), "Dear April" ja "Cayendo" (2019). Hän on myös perustanut oman muotimerkkinsä, Homer sekä pyörittänyt Apple Music palvelun tuottamia Blonded Radio ja Homer Radio radio- ohjelmia. Kummatkin hänen studioalbumistaan ​​on listattu Rolling Stonen päivitettyyn "500 Greatest Albums of All Times" -listalle ja Time-lehti nimesi Oceanin yhdeksi maailman vaikutusvaltaisimmista ihmisistä vuonna 2013. == Varhainen elämä == Frank Ocean, syntymänimeltään Christopher Breaux, syntyi Long Beachissä, mutta muutti perheineen New Orleansiin, Louisianaan ollessaan noin viisivuotias. Teini-ikäisenä Ocean oli mukana naapuruston kuoroissa ja muun muassa pesi autoja, ajoi nurmikoita ja ulkoilutti koiria saadakseen rahaa studioaikaan. Vuonna 2005 Ocean pääsi opiskelemaan University of New Orleansiin. == Varhainen ura == Vuonna 2005 Hurrikaani Katriina iski New Orleansiin, ja tulvavesi teki tuhojaan Oceanin nauhoitusstudiossa. Tämän seurauksena Ocean päätti muuttaa kuudeksi viikoksi Los Angelesiin pystyäkseen jatkamaan uraansa. Hän onnistui kuitenkin saamaan hyvin näkyvyyttä Los Angelesin musiikkikuvioissa, joten päätti jäädä Los Angelesiin. Ocean äänitti joitakin demoja ystävänsä studiossa Los Angelesissa ja myi niitä kaupungilla. Myöhemmin Ocean sai lauluntekosopimuksen ja pääsi tekemään kappaleita muun muassa Justin Bieberille, John Legendille ja Brandylle. Vuonna 2009 Ocean liittyi losangelesiläiseen Odd Future -hip hop-kollektiiviin ja ystävystyi sen johtajan Tyler, the Creatorin kanssa. Saman vuoden loppupuolella Ocean tapasi tuottaja Tricky Stewartin, joka auttoi häntä saamaan sopimuksen Def Jam Recordingsin kanssa. == Yksityiselämä == Heinäkuussa 2012 Ocean julkaisi Tumblr-blogissaan avoimen kirjeen jossa kertoi olevansa seksuaaliselta orientaatioltaan biseksuaali. == Diskografia == === Albumit === * Channel Orange (2012) * Blonde (2016) * Endless (2016) === Mixtapet === * Nostalgia, Ultra (2011) === Singlet === * "Novacane" (2011) * "Swim Good" (2011) * "Thinkin Bout You" (2012) * "Pyramids" (2012) * "Sweet Life" (2012) * "Lost" (2012) * "Super Rich Kids" (2013), feat. Earl Sweatshirt * "Nikes" (2016) * "Chanel" (2017) * "Biking" (2017), feat. JAY-Z & Tyler, the Creator * "Provider" (2017) * "Moon River" (2018) * "DHL" (2019) * “Cayendo” (2019) * “Dear April” (2019) * “In My Room” (2019) == Lähteet == == Aiheesta muualla == * Viralliset sivut Luokka:Yhdysvaltalaiset laulajat Luokka:Vuonna 1987 syntyneet Luokka:Elävät henkilöt